Document ID: 31998D0114

KOMMISSIONENS BESLUTNING af 28. januar 1998 om ordningen for sammenlignende fællesskabsundersøgelser af læggekartofler efter artikel 14 i direktiv 66/403/EØF (98/114/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 66/403/EØF af 14. juni 1966 om handel med læggekartofler (1), senest ændret ved Kommissionens beslutning 97/90/EF (2), særlig artikel 14, stk. 4, og
ud fra følgende betragtninger:
I henhold til artikel 14, stk. 4, i direktiv 66/403/EØF skal der gennemføres sammenlignende fællesskabsundersøgelser af læggekartofler;
alle medlemsstaterne bør deltage i de sammenlignende fællesskabsundersøgelser, for så vidt som der normalt avles eller afsættes læggekartofler på deres område, for at sikre, at de rette konklusioner kan drages af disse undersøgelser;
det påhviler Kommissionen at tilrettelægge den nødvendige ordning for de sammenlignende fællesskabsundersøgelser;
ordningen for undersøgelserne bør bl.a. også omfatte visse skadegørere, der er omfattet af direktiv 66/403/EØF og Rådets direktiv 77/93/EØF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (3), senest ændret ved Kommissionens direktiv 97/14/EF (4), Rådets direktiv 93/85/EØF af 4. oktober 1993 om bekæmpelse af kartoflens ringbakteriose (5) og Kommissionens beslutning 95/506/EF (6), senest ændret ved beslutning 97/649/EF (7), og 96/301/EF (8) mod spredning af brunbakteriose;
de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
VEDTAGET FØLGENDE BESLUTNING:
Artikel 1
1. Der gennemføres sammenlignende fællesskabsundersøgelser i 1998 af læggekartofler, der er høstet i 1997.
2. Alle medlemsstaterne deltager i de sammenlignende fællesskabsundersøgelser.
Artikel 2
1. Den generelle ordning for gennemførelsen af de sammenlignende fællesskabsundersøgelser er anført i bilaget.
2. Yderligere detaljerede ordninger for gennemførelse af de sammenlignende fællesskabsundersøgelser forelægges for Den Stående Komité for Frø og Plantemateriale henhørende under Landbrug, Havebrug og Skovbrug.
Artikel 3
Denne beslutning er rettet til medlemsstaterne.
Udfærdiget i Bruxelles, den 28. januar 1998.

Labels: 17
6